***N á v r h n a u z n e s e n i e***

*Predkladá: Bc. Bugárová Ildikó*

*hlavná kontrolórka Obce Sap*

***Návrh na uzenesenie***

*Obecné zastupiteľstvo v Sape*

*po prerokovaní predloženej správy*

***b e r i e n a v e d o m i e***

*správu o kontrolnej činnosti hlavného*

*kontrolóra za rok 2023*

*V Sape, január 2024*

***Správa o kontrolnej činnosti***

***hlavného kontrolóra Obce Sap za rok 2023***

*V zmysle ustanovenia § 18f ods.1 písm. e) zákona č. 369/1990 Zb. o obecnom zriadení v zne-*

*ní neskorších predpisov predkladám Obecnému zastupiteľstvu Obce Sap správu o kontrolnej činnosti za rok 2023. Kontrolná činnosť v roku 2023 bola vykonávaná v súlade so zákonom*

*o obecnom zriadení a zákonom č. 357/2015 Z.z. o finančnej kontrole a vnútornom audite a*

*o zmene a doplnení niektorých zákonov.*

*V priebehu hodnoteného obdobia som vykonávala kontrolnú činnosť v obci Sap na základe plánu kontrolnej činnosti na I. polrok 2023. Vykonávanie mojej práce - kontrolnej činnosti v ro-*

*ku 2023 bolo vo veľkej miere ovplyvnené zákonnou prekážkou – dlhodobou práceneschopnosťou po zdravotnom zákroku.*

*Kontrolnou činnosťou sa podľa §18d zákona o obecnom zriadení rozumie:*

*- kontrola zákonnosti, účinnosti, hospodárnosti a efektívnosti pri hospodárení a nakladaní*

*s majetkom a majetkovými právami obce, ako aj s majetkom, ktorý obec užíva podľa*

*osobitných predpisov,*

*- kontrola príjmov, výdavkov a finančných operácií obce,*

*- kontrola vybavovania sťažností a petícií,*

*- kontrola dodržiavania všeobecne záväzných právnych predpisov vrátane nariadení obce,*

*- kontrola plnenia uznesení obecného zastupiteľstva,*

*- kontrola dodržiavania interných predpisov obce,*

*- kontrola plnenia ďalších úloh ustanovených osobitnými predpismi.*

*Kontrolnej činnosti podľa zákona o obecnom zriadení podlieha*

*- obecný úrad,*

*- rozpočtové a príspevkové organizácie zriadené obcou,*

*- právnické osoby, v ktorých má obec majetkovú účasť,*

*- iné osoby, ktoré nakladajú s majetkom obce alebo ktorým bol majetok obce prenechaný*

*na užívanie, a to v rozsahu dotýkajúcom sa tohto majetku,*

*- osoby, ktorým boli poskytnuté z rozpočtu obce účelové dotácie alebo návratné finančné*

*výpomoci, či nenávratné finančné výpomoci podľa osobitného predpisu v rozsahu nakladania*

*s týmito prostriedkami.*

***A) Výkon kontrolnej činnosti***

*Kontrolnú činnosť som mala možnosť vykonávať počas prvých štyroch mesiacov roka 2023*

*v súlade s plánom kontrolnej činnosti na I. polrok 2023, ktoré bolo schválené Obecným zastupiteľstvom Obce Sap.*

*Kontrolná činnosť bola za hodnotené obdobie zameraná na:*

*- kontrolu vykonania inventarizácie k 31.12.2022*

*- kontrolu vybraných účtovných a pokladničných dokladov a finančných operácií za obdobie*

*III. a  IV. Q 2022,*

*- kontrolu dodržiavania a uplatňovania zásad finančnej kontroly v zmysle zákona č. 357/2015 Z.z.*

*o finančnej kontrole a audite a o zmene a doplnení niektorých zákonov počas prvých štyroch mesiacov roka 2023.*

***B.) Výkon iných odborných činností***

*V súlade s príslušnými ustanoveniami zákona o obecnom zriadení som v hodnotenom období*

*spracovala odborné stanoviská:*

*- k návrhu záverečného účtu Obce Sap za rok 2022,*

*- k návrhu viacročného rozpočtu obce na roky 2024-2026.*

***C.) Ďalšie vykonávané činnosti:***

*- sledovanie a vybavovanie podnetov prijatých v súlade so zákonom č. 54/2019 Z.z. o ochrane*

*oznamovateľov protispoločenskej činnosti a o zmene a doplnení niektorých zákonov v obci Sap,*

*- účasť na zasadnutiach obecného zastupiteľstva.*

*V rámci preventívnej funkcie kontrolnej činnosti a v snahe predchádzať vzniku kontrolných zistení, v rámci ukončených kontrol a v prípade záujmu zo strany kontrolovaných subjektov:*

*- spolupracujem pri spracovaní opatrení, ktoré majú prijať na odstránenie zistených nedostatkov,*

*- poskytujem metodiku k predmetu vykonanej kontroly,*

*- upozorňujem na prijatie nových všeobecne záväzných právnych predpisov, resp. na ich nove-*

*lizáciu, najmä ak sa týkajú výkonu ich činností.*

***Ildikó Bugárová, Bc. v.r.***

***hlavná kontrolórka obce***

*Vyvesené: 30.01.2024*

*Zvesené:*